Vandenberg Space Force Base

Vandenberg Space Force Base er det amerikanske forsvarets rakettskytefelt på vestkysten. Basen ligger ved Lompoc i Santa Barbara County i California. Foruten utskyting av satellitter foretas også tester av interkontinentale ballistiske missiler ut over Stillehavet. På grunn av basens plassering er den bare egnet til å skyte ut satellitter til polare baner.

Basen ble opprettet i 1941, og fungerte som treningssenter under andre verdenskrig og Koreakrigen. Basen ble overdratt til flyvåpenet i 1957, hvoretter den fikk sin nåværende funksjon. Det var egentlig meningen at romfergene også skulle ha Vandenberg som utskytningssted, men det ble droppet etter Challenger-ulykken i 1986.

Space Operations Command har sitt hovedkvarter ved Vandenberg Air Force Base.

 Eksterne lenker 


Kategori:U.S. Space Force
Kategori:Rakettskytefelt
Kategori:Militær romfart
Kategori:Militærvesen i California
Kategori:Santa Barbara County
Kategori:Flyplasser i California